钦定古今图书集成/明伦汇编/氏族典/第570卷 > 《廖用贤尚友录》 > 淳于长
## 钦定古今图书集成/明伦汇编/氏族典/第570卷 > 《廖用贤尚友录》 > 淳于长

按《汉书淳于长传》：“长字子孺，魏郡元城人。少以太后
姊子为黄门郎，未进，幸大将军王凤病，长扶侍，有甥
舅恩。凤且终，以长属太后及帝。帝嘉长义，拜列校尉
诸曹，迁水衡都尉、侍中，至卫尉九卿。赵飞燕贵幸，上
欲立为后，太后以所出微难之，长往来通语，得立。上
德之，乃以罢昌陵奏，归功于长，赐爵关内侯，后遂封”
定陵侯。王莽白长骄恣，免就国。后逮系洛阳，坐戏侮
长定宫，谋立左皇后，罪至大逆，死狱中，妻子徙合浦。